Sacrosancte ecclesie Sancti Vincentii martiris que est constructa infra murum civitatis Matisconensis cui venerabilis vir Berno episcopus preesse videtur. Igitur ego in Dei nomine Tetenus et uxor sua Alderudis donamus pro remedio animarum nostrarum canonicis ipsius loci aliquid de rebus nostris que sunt site in pago Matisconensi, in agro Fusciacensi, in villa Satonaco. Hoc est vinea que terminatur a mane terra Sancti Clementis, a medio die terra Bononio et Octavio, a sero et a circio terra Sitboleti; et habet in longo perticas XVI, in lato in uno fronte a mane perticas VII et pedes X, in alio fronte a sero perticas XVII. Infra istas terminationes et perticationes ad integrum vobis donamus ad ipsam casam Dei canonicis, et faciant post hunc diem quicquid facere voluerint sine ullo contradicente. S. Teteni. S. Guntardi. S. Daniel. S. Aimerici. S. Gontelet.